Han fødtes i Trondhjem som sønn av av den engelske kjøpmann Thomas Hammond og hustru Elisabeth Sommerschild (d. 1682). Han ble student fra Trondhjem i 1687, baccalaureus 1688 og året etter sekretær i Danske Kancelli. 1699 ble han assessor i Rentekammeret, og året etter amtmann i Stavanger amt. I 1709 fikk han tittel av kanselliråd og året etter etatsråd. I 1710 utnevntes han til stiftsamtmann i Bergen. Året etter døde han i samme by.